CELEX: 32005R1171
Language: hu
Date: 2005-07-19 00:00:00
Title: A Bizottság 1171/2005/EK rendelete (2005. július 19.) a marhahúságazathoz tartozó, Botswanából, Kenyából, Madagaszkárról, Szváziföldről, Zimbabwéból és Namíbiából származó termékekre vonatkozó behozatali engedélyekről

20.7.2005   
            
            
               HU
            
            
               Az Európai Unió Hivatalos Lapja
            
            
               L 188/27
            
         
      A BIZOTTSÁG 1171/2005/EK RENDELETE
   
   (2005. július 19.)
   a marhahúságazathoz tartozó, Botswanából, Kenyából, Madagaszkárról, Szváziföldről, Zimbabwéból és Namíbiából származó termékekre vonatkozó behozatali engedélyekről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
   tekintettel az afrikai, karibi és csendes-óceáni (AKCS) országokból származó mezőgazdasági termékekre és a feldolgozásukkal nyert árukra alkalmazandó szabályokról, valamint az 1706/98/EK rendelet (2) hatályon kívül helyezéséről szóló, 2002. december 10-i 2286/2002/EK tanácsi rendeletre,
   tekintettel az afrikai, karibi és csendes-óceáni (AKCS) országokból származó mezőgazdasági termékekre és a feldolgozásukkal nyert árukra alkalmazandó szabályokról, valamint a 2286/2002/EK tanácsi rendeletnek a marhahúságazatban való alkalmazási szabályait megállapító, 2003. december 19-i 2247/2003/EK bizottsági rendeletre (3) és különösen annak 5. cikkére,
   mivel:
   
               (1)
            
            
               A 2247/2003/EK rendelet 1. cikke lehetővé teszi behozatali engedélyek kiadását a marhahúságazathoz tartozó, Botswanából, Kenyából, Madagaszkárról, Szváziföldről, Zimbabwéból és Namíbiából származó termékekre. Ugyanakkor a behozatal nem haladhatja meg az exportáló harmadik országokra meghatározott mennyiségi korlátokat.
            
         
               (2)
            
            
               A 2005. július 1. és 10. között beadott behozatali engedély iránti kérelmek, a 2247/2003/EK rendelet értelmében kicsontozott húsban kifejezve, a Botswanából, Kenyából, Madagaszkárról, Szváziföldről, Zimbabwéból és Namíbiából származó termékek esetében nem haladják meg az ezen államok viszonylatában rendelkezésre álló mennyiségeket. Erre tekintettel a behozatali engedélyek kiadhatók a kért mennyiségekre.
            
         
               (3)
            
            
               Rögzítendők azok a mennyiségek, amelyekre 2005. augusztus 1-jétől az engedélyeket kérelmezni lehet, 52 100 t összmennyiségen belül.
            
         
               (4)
            
            
               Kívánatos emlékeztetni arra, hogy ez a rendelet nem érinti az egészségügyi és állat-egészségügyi ellenőrzések szarvasmarha-, juh-, kecske- és sertésfélék, valamint friss hús és húsalapú termékek harmadik országokból történő importja esetén felmerülő problémáiról szóló, 1972. december 12-i 72/462/EGK tanácsi irányelv (4) alkalmazását,
            
         ELFOGADTA EZT A RENDELETET:
   1. cikk
   Az alábbi tagállamok bocsátanak ki 2005. július 21-én behozatali engedélyeket egyes afrikai, karibi és csendes-óceáni országokból származó, kicsontozott húsban kifejezett, a marhahúságazathoz tartozó termékek vonatkozásában, az alábbi mennyiségekre és származási országokra:
   
                
            
            
               Egyesült Királyság:
               
                           —
                        
                        
                           802 t Botswanából származó termék,
                        
                     
                           —
                        
                        
                           600 t Namíbiából származó termék,
                        
                     
         
                
            
            
               Németország:
               
                           —
                        
                        
                           618 t Botswanából származó termék,
                        
                     
                           —
                        
                        
                           730 t Namíbiából származó termék.
                        
                     
         2. cikk
   Az engedély iránti kérelmek, a 2247/2003/EK rendelet 4. cikkének (2) bekezdése értelmében, 2005. augusztus hónap első tíz napja folyamán nyújthatók be a következő kicsontozottmarhahús-mennyiségekre:
   
               Botswana:
            
            
               13 686 t,
            
         
               Kenya:
            
            
               142 t,
            
         
               Madagaszkár:
            
            
               7 579 t,
            
         
               Szváziföld:
            
            
               3 337 t,
            
         
               Zimbabwe:
            
            
               9 100 t,
            
         
               Namíbia:
            
            
               6 825 t.
            
         3. cikk
   Ez a rendelet 2005. július 21-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 19-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági és vidékfejlesztési főigazgató
         
      
   
   
      (1)  HL L 160., 1999.6.26., 21. o. A legutóbb az 1899/2004/EK bizottsági rendelettel (HL L 328., 2004.10.30., 67. o.) módosított rendelet.
   
      (2)  HL L 348., 2002.12.21., 5. o.
   
      (3)  HL L 333., 2003.12.20., 37. o. A legutóbb az 1118/2004/EK rendelettel (HL L 217., 2004.6.17., 10. o.) módosított rendelet.
   
      (4)  HL L 302., 1972.12.31., 28. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.